
LIETUVOS RESPUBLIKOS VYRIAUSYBĖ

NUTARIMAS
DĖL LIETUVOS RESPUBLIKOS VYRIAUSYBĖS 1997 M. SAUSIO 14 D. NUTARIMO NR. 20 „DĖL DIVIDENDŲ UŽ VALSTYBEI NUOSAVYBĖS TEISE PRIKLAUSANČIAS BENDROVIŲ AKCIJAS IR VALSTYBĖS ĮMONIŲ PELNO ĮMOKŲ“ PAKEITIMO

2021 m.                    d. Nr.
Vilnius

Lietuvos Respublikos Vyriausybė nutaria:
[bookmark: _Hlk66957451]Pakeisti Lietuvos Respublikos Vyriausybės 1997 m. sausio 14 d. nutarimą Nr. 20 „Dėl dividendų už valstybei nuosavybės teise priklausančias bendrovių akcijas ir valstybės įmonių pelno įmokų“ ir jį papildyti 31 punktu:
„31..Suskystintų gamtinių dujų terminalo operatorius dividendams už 2020–2024 metus išmokėti skiriamą pelno dalį, nurodytą šio nutarimo 2.1 papunktyje, apskaičiuoja iš paskirstytinojo pelno eliminuodamas nerealizuoto valiutos kursų pokyčio įtaką ir kitas nerealizuoto pelno (nuostolių) sumas. Šio nutarimo 2.1 papunktyje nurodytas nuosavo kapitalo grąžos rodiklis apskaičiuojamas naudojant audituoto metinių finansinių ataskaitų rinkinio duomenis, ataskaitinių metų grynąjį pelną (nuostolius), eliminavus nerealizuoto valiutos kursų pokyčio įtaką ir kitas nerealizuoto pelno (nuostolių) sumas, dalijant iš nuosavo kapitalo vidurkio šio laikotarpio pradžioje ir pabaigoje. Laikotarpio pradžios nuosavo kapitalo dydis koreguojamas, įvertinus prieš ataskaitinį laikotarpį einančio laikotarpio ir iki jo sukauptą nerealizuoto valiutos kursų pokyčio įtaką ir kitas nerealizuoto pelno (nuostolių) sumas, o laikotarpio pabaigos nuosavo kapitalo dydis – įvertinus ataskaitinio laikotarpio ir iki jo sukauptą nerealizuoto valiutos kursų pokyčio įtaką ir kitas nerealizuoto pelno (nuostolių) sumas.“

